Jānis Bētiņš (šahists)

Jānis Bētiņš (dzimis  Bērzmuižas pagastā, miris 1946. gadā) bija latviešu šahists un problēmists.Шахматы: Энциклопедический словарь. Гл. ред. А.Е. Карпов, 1990, 93.lpp., 621 lpp. 

 Biogrāfija 
19. gadsimta otrajā pusē Bērzmuižas pagasta Bētiņu mājās piedzima trīs brāļi Jānis, Kārlis un Roberts Bētiņi, kas vēlāk kļuva par pazīstamiem šahistiem. Vecākais no viņiem bija Jānis.
Pabeidzis vietējo skolu un pēc tam ģimnāziju Rīgā, viņš studēja inženierzinātnes Rīgas Politehnikumā.I. Blaus "Vecākais no trim brāļiem", "Šahs" 8/1981, 14. lpp.
Studiju gados viņš aizrāvās ar šaha kompozīciju un 1885. gadā tika publicēts viņa sastādīts trīsvilcis. J. Bētiņš piedalījās arī dažos šaha turnīros, bet praktiskā spēlē viņš nespēja sasniegt savu brāļu spēles stiprumu.
Vislielākos panākumus J. Bētiņš sasniedza kā šaha etīdists. Viņa etīdes pirmā publikācija notika 1890. gadā. Viņš savas etīdista karjeras sākumā sastādīja daudzas labas etīdes, kas bija par pamatu viņu uzskatīt par vienu no mākslinieciskās etīdes aizsācējiem.Советский шахматный этюд. Составители: А. П. Казанцев и др., 1955, 364. lpp., 464 lpp. Diemžēl vēlāk, ungāru problēmista Oto Blāti (1860-1939) iespaidā, viņš pievērsās superdaudzvilču sastādīšanai. 1944. gada vasarā 88 gadu vecumā J. Bētiņš emigrēja uz Vāciju.

 Publikācijas 
 Bētiņš, Jānis. Brāļu Jāņa un Kārļa Bētiņu Galotnes un uzdevumi. Rīga : Valters un Rapa, 1930. 31 lpp. : il. ; 23 cm.

 Atsauces 

 Ārējās saites 
 J. Bētiņa šaha kompozīcijas

Kategorija:1856. gadā dzimušie
Kategorija:1946. gadā mirušie
Kategorija:Latvijas šahisti
Kategorija:Šaha problēmisti
Kategorija:Dobeles novadā dzimušie
Kategorija:Rīgas Tehniskās universitātes absolventi